Årets nordjyske satirejulehæfte blev afsløret lørdag.

Dette års udgave af det satiriske julehæfte Bjæsken er nu blevet præsenteret. Det foregik lørdag eftermiddag ved en reception på Hjørring Gymnasium. I forbindelse med afsløringen blev Bjæskens Pris 2011 også uddelt. Den gik til AaBs sportsdirektør Lynge Jakobsen, blandt andet fordi folkene bag Bjæsken påskønner hans indsats på den nordjyske sportsarena. Udover æren får Lynge Jakobsen et diplom og en flaske bjæsk. Førsteudgaven af Bjæsken udkom i øvrigt i 1972 - og derfor fejrede Bjæsken også 40 års jubilæum i forbindelse med afsløringen af dette års julehæfte.